ai4bharat/Pralekha huggingface dataset:
पर्यटन मंत्रालय
पर्यटन मंत्रालय मुंबई में 13 से 19 अप्रैल 2023 तक शंघाई सहयोग संगठन मिलेट्स फूड फेस्टिवल का आयोजन करेगा
भारत सरकार का पर्यटन मंत्रालय 13 से 19 अप्रैल 2023 तक मुंबई के ताज महल पैलेस में चौथे और अंतिम कार्यक्रम एससीओ मिलेट्स फूड फेस्टिवल का आयोजन करेगा। इस मिलेट्स फूड फेस्टिवल में शंघाई सहयोग संगठन के सदस्य देशों  के रसोइये 9 दिवसीय कार्यक्रम में शामिल होंगे और अपने बनाए विभिन्न व्यंजनों का प्रदर्शन करेंगे तथा उन्हें होटल में आने वाले अतिथियों के लिए प्रस्तुत करेंगे। ताज महल पैलेस अंतर्राष्ट्रीय मोटा अनाज वर्ष  के उपलक्ष्य में शंघाई सहयोग संगठन मिलेट्स फूड फेस्टिवल की शानदार मेजबानी करेगा। इस आयोजन के दौरान एससीओ सदस्य देशों के रसोइयों द्वारा अपने हाथ से चुने गए चुनिंदा मोटे अनाज से बने जैविक भोजन को आगंतुकों के लिए उपलब्ध कराया जाएगा। यह मिलेट्स फूड फेस्टिवल मुंबई स्थित ताज महल पैलेस होटल के शामियाना रेस्तरां में 14 से 19 अप्रैल तक दोपहर और रात के भोजन के लिए लोगों की सेवा में खुला रहेगा।
शंघाई सहयोग संगठन  एक अंतर सरकारी संगठन है, जिसमें आठ सदस्य देश भारत, चीन, कजाकिस्तान, किर्गिस्तान, रूस, पाकिस्तान, ताजिकिस्तान और उज्बेकिस्तान, चार पर्यवेक्षक देश तथा चौदह "संवाद सहयोगी" राष्ट्र शामिल हैं।
भारत वर्ष 2023 के लिए शंघाई सहयोग संगठन की अध्यक्षता कर रहा है। भारत सरकार के पर्यटन मंत्रालय ने 9 से 11 फरवरी 2023 तक एससीओ पर्यटन मार्ट का सफलतापूर्वक आयोजन पूरा किया है। शंघाई सहयोग संगठन विशेषज्ञ स्तरीय पर्यटन कार्य समूह की बैठक और काशी  में एससीओ पर्यटन मंत्रियों की 13 से - 18 मार्च 2023 तक आयोजित बैठक के दौरान पर्यटन में सहयोग के विकास पर एससीओ सदस्य देशों की सरकारों के बीच समझौते को लागू करने के लिए संयुक्त कार्य योजना पर चर्चा की गई। शंघाई सहयोग संगठन के सदस्य देशों के विशेषज्ञों ने सहयोग के क्षेत्रों के तहत विभिन्न गतिविधियों को प्राथमिकता दी है, जिनमें एससीओ पर्यटन ब्रांड को बढ़ावा देना, पर्यटन में एससीओ सदस्य राष्ट्रों की सांस्कृतिक विरासत को विस्तार देना, पर्यटन में सूचना एवं डिजिटल प्रौद्योगिकी को साझा करना और उनका आपस में आदान-प्रदान करना, चिकित्सा व स्वास्थ्य पर्यटन के लिए आपसी सहयोग को बढ़ावा देना तथा सेवाओं की गुणवत्ता में सुधार करना शामिल हैं।
शंघाई सहयोग संगठन सदस्य देशों में संस्कृतियों एवं परंपराओं का विविध मिश्रण है, जो उनके व्यंजनों में समुचित रूप से नजर आता है। एससीओ देशों के व्यंजन सभी भोजन प्रेमियों को अनूठा आनंद प्राप्त करने का अवसर प्रदान करेंगे। संयुक्त राष्ट्र ने इस संदर्भ में जागरूकता पैदा करने और मोटे अनाज के उत्पादन तथा खपत को बढ़ाने के उद्देश्य से साल 2023 को मोटे अनाज का अंतर्राष्ट्रीय वर्ष घोषित किया था। अंतर्राष्ट्रीय वर्ष के उत्सव को मनाने का मुख्य लक्ष्य मोटे अनाज को बढ़ावा देना है क्योंकि वे जलवायु के अनुकूल होते हैं और उनका भोजन में इस्तेमाल करने से दुनिया को कम से कम छह संयुक्त राष्ट्र-अनिवार्य सतत विकास लक्ष्यों को पूरा करने में सहायता मिल सकती है।
भारत सरकार ने प्रधानमंत्री नरेन्द्र मोदी के नेतृत्व में अंतर्राष्ट्रीय मोटा अनाज वर्ष  2023 के प्रस्ताव को प्रायोजित किया है, जिसे संयुक्त राष्ट्र महासभा  द्वारा स्वीकार कर लिया गया है। यह घोषणा भारत सरकार के लिए अंतर्राष्ट्रीय मोटा अनाज वर्ष मनाने के काम में सबसे आगे रहने के लिए सहायक रही है। प्रधानमंत्री श्री नरेन्द्र मोदी ने भारत को 'मोटे अनाज के लिए वैश्विक हब' के रूप में स्थापित करने के साथ-साथ अंतर्राष्ट्रीय मोटा अनाज वर्ष 2023 को 'जन आंदोलन' बनाने के लिए अपनी दूरदर्शिता भी साझा की है।
एमजी / एमएस / एनके/वाईबी
(Visitor Counter : 255
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 355वां दिन
15-18 आयु वर्ग के किशोरों को 1 करोड़ से अधिक टीके लगाए गए
भारत का कुल टीकाकरण कवरेज 148.58 करोड़ के पार पहुंचा
आज शाम 7 बजे तक 82 लाख से अधिक वैक्सीन की खुराक लगाई गईं
एक अहम उपलब्धि में 15-18 आयु वर्ष के किशोरों के लिए टीकाकरण अभियान के तीसरे ही दिन 1 करोड़ से अधिक टीके लगाए गए। भारत का कोविड-19 टीकाकरण कवरेज आज 148.58 करोड़ के पार  पहुंच गया। आज शाम 7 बजे तक टीके की 82 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
केंद्रीय स्वास्थय मंत्री डॉ. मनसुख मंडाविया ने एक टवीट में टीकाकरण के प्रति किशोरो में उत्साह की प्रशंसा की और इस उपलब्धि पर उन्हें बधाई दी है। उन्होंने सभी योग्य किशोरो से शीघ्र टीका लगाने की अपील भी की।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
10388540
|
|
दूसरी खुराक
|
|
9728000
|
|
एफएलडब्ल्यू
|
|
पहली खुराक
|
|
18386552
|
|
दूसरी खुराक
|
|
16931563
|
|
15-18 वर्ष आयु समूह
|
|
पहली खुराक
|
|
12402515
|
|
18-44 वर्ष आयु समूह
|
|
पहली खुराक
|
|
507172509
|
|
दूसरी खुराक
|
|
343132537
|
|
45-59 वर्ष आयु समूह
|
|
पहली खुराक
|
|
195388238
|
|
दूसरी खुराक
|
|
153619681
|
|
60 वर्ष से ज्यादा
|
|
पहली खुराक
|
|
121885604
|
|
दूसरी खुराक
|
|
96783752
|
|
पहली खुराक दी गई
|
|
865623958
|
|
दूसरी खुराक दी गई
|
|
620195533
|
|
कुल
|
|
1485819491
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख: 05 जनवरी, 2022 
|
|
एचसीडब्ल्यू
|
|
पहली खुराक
|
|
107
|
|
दूसरी खुराक
|
|
3515
|
|
एफएलडब्ल्यू
|
|
पहली खुराक
|
|
112
|
|
दूसरी खुराक
|
|
6442
|
|
15-18 वर्ष आयु समूह
|
|
पहली खुराक
|
|
3744635
|
|
18-44 वर्ष आयु समूह
|
|
पहली खुराक
|
|
1801076
|
|
दूसरी खुराक
|
|
1755601
|
|
45-59 वर्ष आयु समूह
|
|
पहली खुराक
|
|
131693
|
|
दूसरी खुराक
|
|
470344
|
|
60 वर्ष से ज्यादा
|
|
पहली खुराक
|
|
67687
|
|
दूसरी खुराक
|
|
244999
|
|
पहली खुराक दी गई
|
|
5745310
|
|
दूसरी खुराक दी गई
|
|
2480901
|
|
कुल
|
|
8226211
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
विज्ञान एवं प्रौद्योगिकी मंत्रालय
दशक की सबसे बड़ी सौर तेजाग्नि भड़कने के बाद सौर भौतिकीविदों द्वारा प्लाज्मा गोलिकाओं काकिया गया अध्ययन इस किस्म की तेजाग्निकी प्रक्रिया पर रोशनी डाल सकता है
विज्ञान एवं प्रौद्योगिकी विभाग के एआरआईईएस, नैनीताल और उसकी सहयोगी संस्थाओं द्वारा किया गया यह शोध जल्द ही खगोल विज्ञान और खगोल भौतिकी से जुड़ी पत्रिका में प्रकाशित होगा
सौर तेजाग्नि या सूर्य के स्थानों और सक्रिय क्षेत्रों के पास चुंबकीय क्षेत्र की लाइनों के उलझने, पार जाने या पुनर्गठन के कारण होने वाले ऊर्जा के अचानक विस्फोट के बारे में वैज्ञानिकों द्वारा वर्षों से खोजबीन की जा रही है, लेकिन इस प्रक्रिया का बहुत कुछ अभी भी एक रहस्य ही है।
सौर तेजाग्नि के रहस्य की गहराई में उतरने के लिए, सौर भौतिकविदों ने उल्लेखनीय तादाद में प्लाज्मा गोलिकाओं के पहले साक्ष्य की छानबीन की है, जिसपर उन्होंने 10 सितंबर, 2017 को दशक के सबसे बड़े सौर तेजाग्नि के दौरान गौर किया। इन प्लाज़्मा की गोलिकाओं या प्लास्मोइड्स, जो सौर तेजाग्नि के परिणामस्वरूप पैदा होती हैं, के आंकड़ों के विश्लेषण से20 मिलियन केल्विन के तापमान के साथ बहुत गर्म तरंग की एक चादर की मौजूदगी का खुलासा हुआ।
चित्र 1: स्टैण्डर्ड फ्लेयर-सीएमई मॉडल द्वारा, पोस्ट-फ्लेयर लूप और एक सीएमई बनाने वाले फ्लक्स रोप के बीच एक तरंग शीट का चित्रण। 
तरंग की ये चादरें तब बनती हैं जब विपरीत ध्रुवों के चुंबकीय क्षेत्र एक दूसरे के करीब आते हैं और फिर से आकार लेतेहुए चुंबकीय पुनर्संरचना नाम की एक परिघटना को जन्म देते हैं। इस प्रक्रिया में चुंबकीय क्षेत्रों में संग्रहीत ऊर्जा बड़ी मात्रा में बहुत तेजी से छोड़ी जाती है और विस्फोट  के साथ-साथ स्थानीय प्लाज्मा गर्म होती है। इस प्रकार, तरंग की चादरें अक्सर बहुत गर्म होती हैं।
हाल ही में, भारत सरकार के विज्ञान एवं प्रौद्योगिकी विभाग  के अधीन एक स्वायत्त संस्थान, आर्यभट्ट रिसर्च इंस्टीट्यूट ऑफ ऑब्जर्वेशनल साइंसेज  नैनीतालके सौर भौतिकविदों ने इंस्टीट्यूटो दे एस्ट्रोफिसिका दे कनरिअस ,टेनेरिफे, स्पेन तथा यूनिवर्सिटी ऑफ ओस्लो, नॉर्वे के अपने सहयोगियों के साथ 20 मिलियन केल्विन से अधिकके तापमान के वाले बहुत गर्म तरंग की चादर, जोकि 10 सितंबर, 2017 को भड़के दशक के सबसे बड़े सौर तेजाग्नि से जुड़ा हुईथी, का अवलोकनकरने के लिएनासा के सोलर डायनेमिक्स ऑब्जर्वेटरी , सोलर एंड हेलिओस्फेरिक ऑब्जर्वेटरी , और मौना लोआ सोलर ऑब्जर्वेटरी  में केकोर कोरोनोग्राफ का उपयोग किया।यह शोध खगोल विज्ञान और खगोल भौतिकी पत्रिका के एक आगामी अंक में प्रकाशित होगा।
यह अनुसंधान एक सौर तेजाग्नि की पृष्ठभूमि में उल्लेखनीय तादाद में प्लाज्मा गोलिकाओं के साथ – साथ तरंग की चादर का पहला साक्ष्य प्रदान करता है, जोकि सौर तेजाग्नि के बारे में गहराई से जानकारी हासिल करने में मदद कर सकता है।
चित्र 2:हुआंग एट अल.  द्वारा शीर्ष पैनल मेंअनुरूपता द्वारा में देखे गए प्लास्मोइड्स का एक उदाहरण। एसडीओ / एआईए में देखे गए प्लास्मोइड्स इस अध्ययन में प्रस्तुत 131ए तरंगदैर्ध्य छवियों में देखे गए। यह गौर किया जा सकता है कि अनुरूपता द्वारा अनुमानित कई प्लास्मोइड एक पल में देखे जाते हैं।
यह अनुसंधान सौर तेजाग्नि के दौरान या बाद में थोड़े समय में बड़ी मात्रा में चुंबकीय ऊर्जा को नष्ट करने के लिए तरंग की चादरों में प्लाज्मा गोलिकाओं के बनने की भूमिका के बारे में हमारी समझ को बेहतर करने की दिशा में एक और कदम हो सकता है।
[प्रकाशन लिंक:
एआरएक्सआईवी लिंक: https://arxiv.org/abs/2010.03326
डीओआई: https://doi.org/10.1051/0004-6361/202039000 ]
सड़क परिवहन एवं राजमार्ग मंत्रालय
सड़क सुरक्षा संदेशों के प्रचार का उद्देश्य सड़क सुरक्षा के बारे में आम जनता को जागरूक बनाना
सड़क परिवहन एवं राजमार्ग मंत्रालय ने सड़क सुरक्षा के बारे में आम जनता को जागरूक करने के उद्देश्य से प्रचारित करने के लिए सड़क सुरक्षा संदेश जारी किए हैं।
ये संदेश निम्नलिखित लिंकों के माध्यम से देखे जा सकते हैं:-
https://pib.gov.in/InfographicsDetails.aspx?Id=1172
https://pib.gov.in/InfographicsDetails.aspx?Id=1173
https://www.youtube.com/watch?v=u9rjEeAY-Xc
https://www.youtube.com/watch?v=ZXiy41UFNrw
सूचना और प्रसारण मंत्रालय
प्रसार भारती ने भास्कराचार्य नेशनल इंस्टीट्यूट फॉर स्पेस एप्लिकेशन्स एंड जियो - इन्फार्मेटिक्स के साथ समझौता ज्ञापन पर हस्ताक्षर किया
भारत के सार्वजनिक प्रसारक प्रसार भारती ने आज एक ऐतिहासिक कदम के रूप में इलेक्ट्रॉनिक्स और सूचना प्रौद्योगिकी मंत्रालय के भास्कराचार्य नेशनल इंस्टीट्यूट फॉर स्पेस एप्लिकेशन्सएंड जियो - इन्फार्मेटिक्स के साथ एक समझौता ज्ञापन पर हस्ताक्षर किया। इस समझौता ज्ञापन के दायरे में 51 डीटीएच शिक्षा टीवी चैनल, जिनमें स्वयंप्रभा  , एनसीईआरटी की 1 से 12 तक की कक्षाओं के लिए ई-विद्या , वंदे गुजरात   और इलेक्ट्रॉनिक्स और सूचना प्रौद्योगिकी मंत्रालय के तहत डिजीशाला  शामिल हैं, दूरदर्शन के सह-ब्रांडेड चैनल के रूप में दूरदर्शन के सभी मुफ्त डिश दर्शकों के लिए उपलब्ध होंगे।
इस कदम का उद्देश्य ग्रामीण और दूरदराज के क्षेत्रों सहित हर घर में गुणवत्तापूर्ण शैक्षिक कार्यक्रम सुलभ कराना है। देश के अंतिम व्यक्ति को कौशल विकास और गुणवत्तापूर्ण शिक्षा प्रदान करने की सरकार की प्रतिबद्धता के अनुरूप, ये सेवाएं सभी दर्शकों को 24x7 के लिए मुफ्त में उपलब्ध होंगी। सरकार की यह पहल सभी को शिक्षा प्रदान करने के सरकार के लक्ष्य को हासिल करने की दिशा में एक महत्वपूर्ण भूमिका निभाएगी।.एमजी/एएम/आर/एसएस
(Visitor Counter : 192
प्रधानमंत्री कार्यालय
प्रधानमंत्री ने टेबल टेनिस की मिश्रित युगल स्पर्धा में स्वर्ण पदक जीतने पर शरथ कमल और श्रीजा अकुला के धैर्य एवं दृढ़ता की सराहना की
प्रधानमंत्री श्री नरेन्द्र मोदी ने बर्मिंघम में आयोजित राष्ट्रमंडल खेल 2022 में टेबल टेनिस की मिश्रित युगल स्पर्धा में स्वर्ण पदक जीतने पर शरथ कमल और श्रीजा अकुला की सराहना की है।
प्रधानमंत्री ने ट्वीट किया;
“साथ मिलकर खेलने और जीतने का अपना एक अलग ही आनंद होता है। @sharathkamal1 और श्रीजा अकुला ने शानदार टीमवर्क दिखाया है और टेबल टेनिस की मिक्स्ड डबल्स स्पर्धा में प्रतिष्ठित स्वर्ण पदक जीता है। मैं उनके धैर्य और दृढ़ता की सराहना करता हूं। शरथ का राष्ट्रमंडल खेलों के उन सभी स्पर्धाओं के फाइनल में पहुंचना असाधारण है, जिनमें उन्होंने भाग लिया।”
विज्ञान एवं प्रौद्योगिकी मंत्रालय
एनएसी ने विज्ञान प्रौद्योगिकी और नवाचार सांख्यिकी संबंधी राष्ट्रीय पहल के भावी विकास के संबंध में विचार-विमर्श किया
विज्ञान प्रौद्योगिकी और नवाचार सांख्यिकी संबंधी राष्ट्रीय पहल से जुड़ी राष्ट्रीय सलाहकार समिति ने अपनी पहली बैठक में इसके भावी विकास के संबंध में विचार-विमर्श किया।
बैठक में यह तय किया गया कि भारतीय विज्ञान संस्थान  बेंगलुरू की परियोजना निगरानी यूनिट  विज्ञान प्रौद्योगिकी एवं नवाचार सांख्यिकी केंद्र के लिए एक विस्तृत परियोजना रिपोर्ट  तैयार करेगी।
भारत सरकार के प्रधान वैज्ञानिक सलाहकार प्रो. अजय के. सूद ने बैठक की अध्यक्षता करते हुए इस पहल के महत्व को रेखांकित किया और इसके साथ ही इस पहल पर केंद्रित कार्य शुरू करने के लिए एक केंद्र की स्थापना की जरूरत बताई।
उन्होंने कहा, “ज्ञान आधारित फैसले लेने के लिए आंकड़े बहुत महत्वपूर्ण हैं। जहां ये आंकड़े विभिन्न मंत्रालयों द्वारा एकत्रित किए जाते हैं, वहां भविष्य के लिए महत्वपूर्ण फैसले लेने की प्रक्रिया में इनका केंद्रीयकृत प्रबंधन अनिवार्य है।”
सचिव, विज्ञान एवं प्रौद्योगिकी विभाग  डॉ. श्रीवारी चंद्रशेखर ने इस पहल का स्वागत किया और विभाग के पास पहले से ही उपलब्ध विस्तृत आंकड़ों के बारे में बताते हुए इनमें अतिरिक्त आंकड़े जोड़ने की जरूरत बताई।
विज्ञान एवं प्रौद्योगिकी विभाग के वरिष्ठ सलाहकार डॉ. अखिलेश गुप्ता ने आंकड़ों को एकत्रित करने के विभिन्न प्रयासों को एक साथ लाने के लिए समन्वित प्रयास करने की जरूरत पर बल दिया और इस केंद्र की एक प्रारंभिक संकल्पना प्रस्तुत की। उन्होंने इस दिशा में अंतर्राष्ट्रीय तौर पर किए गए बेहतरीन प्रयासों के तौर पर अमरीका और जापान का उदाहरण दिया।
भारतीय विज्ञान संस्थान  के निदेशक प्रो. गोविन्दन रंगराजन ने आईआईएससी में स्थापित किए जाने वाले इस केंद्र के कामकाज के बारे में विस्तार से जानकारी दी।
इस मौके पर विभिन्न वैज्ञानिक प्रतिष्ठानों के विशेषज्ञों ने इस केंद्र के प्रशासन, कामकाज और भावी विकास के संदर्भ में विचार-विमर्श किया।
कोयला मंत्रालय
वाणिज्यिक कोयला खान नीलामी का दिन-1 और दिन-2
पांच राज्यों की दस कोयला खानों की सफलतापूर्वक नीलामी हुई
अनुमानित कुल कोयला भंडार 3445.76 मिलियन टन
कोयला मंत्रालय ने 30 मार्च, 2022 को सीएमएसपी अधिनियम और एमएमडीआर अधिनियम की चौथी क़िस्त और सीएमएसपी अधिनियम और एमएमडीआर अधिनियम की 5वीं क़िस्त के दूसरे प्रयास के तहत वाणिज्यिक खनन के लिए कोयला खानों की नीलामी की शुरुआत की थी। ई-नीलामी के पहले और दूसरे दिन, कुल 10 कोयला खानें नीलामी के लिए रखी गईं थीं, जिनमें से 5 कोयला खानें सीएमएसपी कोयला खानें और 5 कोयला खानें एमएमडीआर कोयला खानें थीं। कोयला खानों का विवरण इस प्रकार है:
- सात कोयला खानों का पूरी तरह से अन्वेषण किया जा चुका है, जबकि 3 कोयला खानों का आंशिक रूप से अन्वेषण किया गया है।
- इन 10 कोयला खदानों का कुल भूगर्भीय भंडार 3,445.76 मिलियन टन है।
- इन कोयला खानों के लिए संचयी सर्वाधिक दर क्षमता  लगभग 39.31 एमटीपीए है।
पहले दिन और दूसरे दिन के परिणाम इस प्रकार हैं:
|
|
क्रमांक
|
|
खान का नाम
|
|
राज्य
|
|
पीआरसी 
|
|
भूगर्भीय भंडार 
|
|
अंतिम बोली
|
|
आरक्षित
मूल्य
|
|
अंतिम
प्रस्ताव 
|
|
1
|
|
सुरसा
|
|
छतीसगढ़
|
|
उपलब्ध नहीं
|
|
72.55
|
|
मध्य प्रदेश मिनरल्स प्राइवेट लिमिटेड /333702
|
|
4.00
|
|
5.50
|
|
2
|
|
दहेगांव/मकरढोकरा-IV
|
|
महाराष्ट्र
|
|
1.61
|
|
121.00
|
|
अयास्सा फेर्रो अलॉयज प्राइवेट लिमिटेड/332977
|
|
4.00
|
|
5.50
|
|
3
|
|
बसंतपुर
|
|
झारखंड
|
|
उपलब्ध नहीं
|
|
200.00
|
|
गंगारामचक माइनिंग प्राइवेट लिमिटेड/148095
|
|
4.00
|
|
5.00
|
|
4
|
|
बंधा उत्तर
|
|
मध्य प्रदेश
|
|
उपलब्ध नहीं
|
|
500.00
|
|
जयप्रकाश पॉवर वेंचर्स लिमिटेड/64702
|
|
4.00
|
|
15.75
|
|
5
|
|
मर्की मंगली -IV
|
|
महाराष्ट्र
|
|
0.20
|
|
3.42
|
|
सौभाग्य मर्केंटाइल लिमिटेड/321854
|
|
4.00
|
|
6.00
|
|
6
|
|
जीतपुर
|
|
झारखंड
|
|
2.50
|
|
81.10
|
|
टेर्री माइनिंग प्राइवेट लिमिटेड/327195
|
|
4.00
|
|
7.00
|
|
7-8
|
|
रामपिया और पम्पिया का विस्तार
|
|
ओडिशा
|
|
15.00
|
|
1179.41
|
|
झार मिनरल रिसोर्सेज प्राइवेट लिमिटेड/231029
|
|
4.50
|
|
9.50
|
|
9-10
|
|
घोघरपल्ली और इसका विस्तार
|
|
ओडिशा
|
|
20.00
|
|
1,288.28
|
|
वेदांता लिमिटेड/68522
|
|
4.00
|
|
23.00
वाणिज्यिक कोयला खनन नीलामी प्रक्रिया के तहत अब तक कुल 57 कोयला खदानों की सफलतापूर्वक नीलामी की गई है, जिनकी कुल संचयी पीआरसी 140.75 एमटीपीए है और जिनमें क़िस्त - 4 और क़िस्त - 5 के दूसरे प्रयास में की गई उपरोक्त 10 कोयला खानों की नीलामी शामिल हैं।
इन खानों के चालू होने से, घरेलू कोयला उत्पादन में निजी क्षेत्र की महत्वपूर्ण हिस्सेदारी होगी और कोयले के आयात पर निर्भरता कम होगी। वाणिज्यिक नीलामियों से सरकारी कोष को भारी राजस्व प्राप्त होगा और इससे कोयला क्षेत्रों के आसपास रहने वाली आबादी के सामाजिक विकास में भी मदद मिलेगी।
इस्पात मंत्रालय
छत्तीसगढ़ में नगरनार स्टील प्लांट ने कोक ओवन बैटरी नंबर 1 की शुरुआत की
छत्तीसगढ़ राज्य के बस्तर जिले में स्थित एनएमडीसी का नगरनार स्टील प्लांट शुक्रवार 28 अक्टूबर 2022 को शुरु होने के करीब पहुंच गया, जब श्री सोमनाथ नंदी, निदेशक तकनीकी, एनएमडीसी ने कोक बैटरी नंबर 1 की शुरुआत की। इस अवसर पर श्री के प्रवीण कुमार, ईडी प्रभारी, नगरनार स्टील प्लांट और अन्य वरिष्ठ अधिकारी उपस्थित थे। कोक के पहले बैच का शुक्रवार दोपहर में उत्पादन हुआ, जिससे प्रमुख इकाइयों को क्रमिक रूप से चालू करने का मार्ग प्रशस्त हुआ।
ग्रीनफील्ड एकीकृत इस्पात संयंत्र होने के नाते, कई प्रमुख इकाइयों को क्रमिक रूप से शुरु करने की आवश्यकता है, ताकि नगरनार इस्पात संयंत्र में उनकी एक-दूसरे पर निर्भरता सुचारू रूप से स्थापित हो सके। अगले कुछ दिनों में बैटरी नंबर 2 के चालू होने की उम्मीद है और अंततः यह प्रक्रिया आने वाले महीनों में हॉट स्ट्रिप मिल और थिन स्लैब कॉस्टर के चालू होने के साथ पूरी होगी।
नगरनार स्टील प्लांट का लक्ष्य अत्याधुनिक प्रौद्योगिकी का उपयोग करके और ऊर्जा दक्षता के उच्चतम स्तर के साथ सालाना 2.89 मिलियन टन उच्च गुणवत्ता वाले एचआर कॉइल्स, प्लेट्स और शीट्स का उत्पादन करना है।
श्री सुमित देब, अध्यक्ष एवं प्रबंध निदेशक, एनएमडीसी ने सामूहिक प्रयास की सराहना करते हुए इस शुरुआत को नगरनार इस्पात संयंत्र के इतिहास में एक महत्वपूर्ण दिन कहा और इसे 3 एमटीपीए एकीकृत इस्पात संयंत्र को शुरु करने में एक महत्वपूर्ण कदम बताया। उन्होंने समूह को "संयंत्र को शुरु करने के लक्ष्य की प्राप्ति के लिए एक टीम के रूप में ईमानदारी से प्रयास करने" के लिए प्रोत्साहित किया।
इस उपलब्धि के बारे में श्री सोमनाथ नंदी, निदेशक तकनीकी, एनएमडीसी ने कहा, “यह इस्पात संयंत्र को चालू करने की दिशा में पहला बड़ा कदम है। आज की शुरुआत इस विश्वास को प्रेरित करती है कि हम बस्तर में इस्पात संयंत्र के सपने को जल्द ही पूरा करने में सफल होंगे।"
श्री प्रवीण कुमार, ईडी प्रभारी, नगरनार स्टील प्लांट ने इस बात पर प्रकाश डाला कि ये पर्यावरण-अनुकूल कोक ओवन बैटरी बिना किसी जहरीले धुएं के कोकिंग कोल का उत्पादन करेंगी। उन्होंने आज की शुरुआत को 'टीम-प्रतिबद्धता की मान्यता' के रूप में संदर्भ दिया और विश्वास व्यक्त किया कि इसके बाद जल्द ही इस्पात संयंत्र भी चालू हो जाएगा।
रक्षा मंत्रालय
भारतीय तटरक्षक प्रदूषण-नियंत्रण पोत 'समुद्र प्रहरी' ने बैंकॉक में ख्लोंग टोई पत्तटन पर थाई अधिकारियों के साथ ‘पल्यूरशन रिस्पांन्सो टेबल-टॉप’ अभ्यास किया
साझा चुनौतियों से निपटने के बारे में भारत की समुद्री विशेषज्ञता
और प्रतिबद्धता का प्रदर्शन किया गया
पोत के चालक दल ने एनसीसी कैडेटों और दूतावास के अधिकारियों के साथ, पुनीत सागर अभियान के हिस्से के रूप में पटाया-बीच पर सफाई गतिविधियों का आयोजन किया
साझा चुनौतियों, विशेष रूप से समुद्री प्रदूष से निपटने के बारे में समुद्री विशेषज्ञता और प्रतिबद्धता को दर्शाते हुए, भारतीय तटरक्षक  प्रदूषण-नियंत्रण पोत 'समुद्र प्रहरी' ने 20 सितंबर, 2023 को अपनी चार दिवसीय यात्रा के अंतिम दिन बैंकॉक, थाईलैंड में ख्लोंग टोई बंदरगाह पर एक व्यापक ‘पल्यूशन रिस्पान्स टेबल-टॉप’ अभ्यास का प्रदर्शन किया। इस अभ्यास में थाईलैंड के समुद्री प्रवर्तन समन्वय केंद्र , सीमा शुल्क विभाग, समुद्री विभाग, रॉयल नेवी, मत्स्य पालन विभाग और अन्य सरकारी विभागों के अधिकारियों ने भाग लिया।
इस अभ्यास में ऐसा परिदृश्य भी शामिल था जिसमें भारतीय तटरक्षक के सहयोग से थाईलैंड की समुद्रीय प्रदूषण प्रतिक्रिया की आकस्मिक योजना तैयार करके उसका परीक्षण भी किया गया। इससे वास्तविक जीवन के तेल प्रदूषण परिदृश्यों के दौरान बाधा रहित सहयोग सुनिश्चित करते हुए, सेवाओं के बीच ज्ञान को साझा करने और एक संवादमूलक माहौल को बढ़ावा मिला। इस अभ्यास ने भारतीय तटरक्षक की प्रदूषण प्रतिक्रिया क्षमताओं और इस क्षेत्र के प्रति भारत की साझा प्रतिबद्धता को भी प्रदर्शित किया।
अभ्यास से पहले, पोत के हेलो डेक पर एक संयुक्त योग सत्र आयोजित किया गया, जिसमें भारतीय दूतावास के अधिकारी और थाई-एमईसीसी प्रतिनिधि शामिल हुए। प्रतिभागियों को अपने दैनिक जीवन में योग को शामिल करने और इसकी एकीकृत शक्ति एवं कई लाभों के महत्व के बारे में जानकारी दी गई।
अपनी यात्रा के दौरान, पोत के चालक दल ने राष्ट्रीय कैडेट कोर  के कैडेटों और भारतीय दूतावास के प्रतिनिधियों के साथ पटाया बीच पर एक अंतरराष्ट्रीय आउटरीच समुद्र तट सफाई गतिविधि में सक्रिय रूप से भाग लिया। यह पहल पुनीत सागर अभियान का एक हिस्सा थी, जो स्वच्छता के महत्व के बारे में जागरूकता पैदा करने के साथ-साथ समुद्री तटों से प्लास्टिक और अन्य अपशिष्ट पदार्थों की साफ-सफाई करने के लिए एनसीसी का एक प्रमुख राष्ट्रव्यापी अभियान था। इस गतिविधि में स्थानीय थाई युवा संगठनों का भी पर्यावरणीय जिम्मेदारी को बढ़ावा देने में सहयोग देखा गया।
कमांडिंग ऑफिसर डी.आई.जी जी.डी. रतूड़ी ने थाई-एमईसीसी मुख्यालय में नीति और योजना कार्यालय के महानिदेशक रियर एडमिरल विचनु थुपा-आंग के साथ एक बैठक की। दोनों अधिकारियों ने समुद्री सुरक्षा और संरक्षा के क्षेत्र में भारत और थाईलैंड के बीच बढ़ते संबंधों के बारे में विचार-विमर्श किया।
भारत-आसियान पहल के अंतर्गत 'समुद्र प्रहरी' की यह बैंकॉक यात्रा समुद्री क्षेत्र में भारतीय तटरक्षक और थाई एमईसीसी के बीच संबंधों को बढ़ावा देने के बारे में प्रधानमंत्री श्री नरेन्द्र मोदी के सागर  विजन और भारत की जी-20 अध्यक्षता की विषय 'वसुधैव कुटुंबकम-एक पृथ्वी, एक परिवार, एक भविष्य' के अनुरूप भारत को एक भरोसेमंद समुद्री भागीदार के रूप में उजागर करने में बहुत महत्वपूर्ण सिद्ध होगी। विदेश में तैनाती की भारत-आसियान पहल की घोषणा रक्षा मंत्री श्री राजनाथ सिंह द्वारा नवंबर 2022 में कंबोडिया में आसियान रक्षा मंत्रियों की बैठक के दौरान की गई थी।
उप राष्ट्रपति सचिवालय
उपराष्ट्रपति ने देश की समृद्ध सांस्कृतिक विरासत को संरक्षित करने की आवश्यकता पर बल दिया
हमारी मातृभाषाएं हमें अपनी विरासत से जोड़ती हैं और हमारी सामाजिक-सांस्कृतिक पहचान को परिभाषित करती हैं: उपराष्ट्रपति
उपराष्ट्रपति ने गोवा के साहित्यिक और सांस्कृतिक क्षेत्र की प्रख्यात शख्सियतों से बातचीत की
श्री नायडू ने गोवा को प्रकृति और संस्कृति का दुर्लभ संगम बताया
उपराष्ट्रपति ने भारत के पर्यटक स्थलों का भ्रमण करने और उनकी खोज करने की सलाह दी
उपराष्ट्रपति ने लोगों को आगाह करते हुए कहा, महामारी अभी खत्म नहीं हुई है, कोविड संबंधी उपयुक्त व्यवहार का पालन करते रहें
उपराष्ट्रपति, श्री एम. वेंकैया नायडू ने आज देश की समृद्ध सांस्कृतिक विरासत और भाषाई विविधता को संरक्षित रखने और उनका प्रसार करने की आवश्यकता पर बल दिया। उन्होंने कहा कि हमारी मातृभाषाएं हमें अपनी विरासत से जोड़ती हैं और हमारी सामाजिक-सांस्कृतिक पहचान को परिभाषित करती हैं।
गोवा के राजभवन में आज प्रख्यात कोंकणी और मराठी लेखकों, लोक कलाकारों, फिल्म निर्माताओं और शिक्षाविदों के एक समूह के साथ बातचीत करते हुए, उपराष्ट्रपति ने अपनी भाषाओं में अपने चिंतन और विचारों की रचनात्मक अभिव्यक्ति को प्रोत्साहित करने की आवश्यकता को रेखांकित किया। उन्होंने गोवा की समृद्ध साहित्यिक परंपरा की प्रशंसा की और कहा कि आज कोंकणी भाषा को समृद्ध होते देखकर वह खुश हैं। अनुवाद के क्षेत्र में तकनीकी प्रगति को ध्यान में रखते हुए, श्री नायडू ने प्रशासन में राज्य की स्थानीय भाषा का प्रयोग करने की अपील की।
गोवावासियों में कला के सभी रूपों के प्रति जुनून की तारीफ करते हुए उन्होंने कहा कि इस जगह के उत्सवी मिजाज और जीवंतता का अहसास किसी को भी हो सकता है। भारत में संगीत और नृत्य की गौरवशाली परंपरा का उल्लेख करते हुए, उपराष्ट्रपति ने कहा कि वे हमें फिर से जीवंत और ऊर्जावान बनाकर हमारे जीवन को और अधिक परिपूर्ण बनाते हैं।
गोवा को उत्कृष्ट प्राकृतिक सौंदर्य की धरती बताते हुए, श्री नायडू ने कहा कि यह राज्य प्रकृति और संस्कृति का दुर्लभ संगम है। उन्होंने वहां के प्राचीन प्राकृतिक पर्यावरण को सुरक्षित संरक्षित रखने के लिए जागरूकता को लेकर राज्य की प्रशंसा की। गोवा को पर्यटकों की जन्नत बताते हुए, श्री नायडू ने लोगों से देश के भीतर ऐसी खूबसूरत जगहों का पता लगाने और वहां भ्रमण के लिए जाने की अपील की। उन्होंने कहा कि इससे पर्यटन के क्षेत्र को बढ़ावा मिलेगा। उन्होंने लोगों को इस बात से भी सावधान किया कि महामारी अभी खत्म नहीं हुई है और उन्हें कोविड संबंधी उचित व्यवहार का पालन को कहा।
कार्यक्रम के दौरान, उपराष्ट्रपति ने हाल के दिनों में गोवा से आने वाले साहित्य अकादमी पुरस्कारों के विजेताओं को सम्मानित भी किया। उन्होंने कहा कि इस तरह के कार्यक्रमों का उद्देश्य अपने-अपने क्षेत्रों में प्रतिष्ठित शख्सियतों द्वारा किए गए योगदान को पहचानना और उनका सम्मान करना और देश में लोगों की आकांक्षाओं को जानना है।
एक लेखक के सुझाव पर श्री नायडू ने इस बात पर सहमति जताई कि जीवन के हर क्षेत्र में महिला और पुरुष के बीच समानता को बढ़ावा देने के लिए सभी स्तरों पर प्रयास करने की आवश्यकता है।
इस अवसर पर गोवा के राज्यपाल श्री पी. एस. श्रीधरन पिल्लई, मुख्यमंत्री डॉ. प्रमोद सावंत, केंद्रीय पर्यटन राज्यमंत्री श्री श्रीपद येसो नाइक, राज्य के जाने-माने लेखक, कलाकार, फिल्म निर्माता और सांस्कृतिक क्षेत्र की हस्तियां मौजूद रहीं।
एमजी /एएम /पीजे /केजे
(Visitor Counter : 419
शिक्षा मंत्रालय
श्री संजय कुमार ने छात्रों, अधिकारियों और 400 से अधिक प्रतिभागियों के साथ 'एक तारीख, एक घंटा, एक साथ' श्रमदान गतिविधि का नेतृत्व किया
स्कूल शिक्षा एवं साक्षरता विभाग के सचिव श्री संजय कुमार ने केंद्रीय विद्यालय नंबर 2, दिल्ली छावनी द्वारा निकटवर्ती कॉलोनी संजय विहार में आयोजित एक कार्यक्रम में स्वच्छता श्रमदान का नेतृत्व किया, जिसमें 400 से अधिक प्रतिभागियों ने भाग लिया। इसमें वरिष्ठ अधिकारियों सहित बच्चों, शिक्षकों और नागरिक ने हिस्सा लिया।
प्रधानमंत्री श्री नरेन्द्र मोदी द्वारा किए गए आह्वान पर, स्वच्छता ही सेवा अभियान, 2023 के एक भाग के रूप में 1 अक्टूबर, 2023 को स्कूल शिक्षा और साक्षरता विभाग द्वारा अत्यधिक उत्साह और जोश के साथ स्वच्छता श्रमदान का आयोजन किया गया था।
कई क्षेत्रों में, बच्चों, नागरिकों और अधिकारियों के अलावा, सामाजिक कार्यकर्ताओं और गैर-सरकारी संगठनों ने स्वच्छता ही सेवा अभियान में हाथ मिलाया और महात्मा गांधी को उनकी जयंती 2 अक्टूबर, 2023 की पूर्व संध्या पर स्वच्छांजलि अर्पित की। स्कूली शिक्षा और साक्षरता विभाग तथा इसके स्वायत्त निकायों द्वारा कुल 22,481 कार्यक्रम आयोजित किए, जिनमें केवीएस, एनवीएस, सीबीएसई, एनसीईआरटी, एनआईओएस, एनसीटीई, एनआईईपीए और राष्ट्रीय बाल भवन शामिल थे।